သားဦး အရူး

သားဦး အရူး သည် မြန်မာဆိုရိုးစကား ဖြစ်သည်။

ဤဆိုရိုးစကားတွင် အဓိပ္ပာယ်နှစ်မျိုးရှိကြောင်း တွေ့ရှိရသည်။

အဓိပ္ပာယ် (၁) - အလွန်ချစ်ခြင်း

“သားဦး အရူး” ဆိုသည်မှာ မိဘများသည် သားဦး သို့မဟုတ် သမီးဦးကို အလွန်အမင်း ချစ်ခင်မြတ်နိုးခြင်းကို ဆိုလိုသည်။ “အရူး” ဆိုသည်မှာ ဤနေရာတွင် အလွန်အကျွံ စွဲလမ်းခြင်း၊ ချစ်မြတ်နိုးခြင်းကို တင်စား၍ ပြောဆိုခြင်းဖြစ်သည်။ ဆိုလိုသည်မှာ မိဘများသည် သားဦး သို့မဟုတ် သမီးဦးကို အခြားကလေးများထက် ပို၍ ချစ်ခင်မြတ်နိုးတတ်ကြသည်။ အလိုလိုက်ခြင်း၊ ဂရုစိုက်ခြင်းများ ပိုမိုပြုလုပ်တတ်ကြသည်။

အဓိပ္ပာယ် (၂) - ရူးပေါပေါ ဖြစ်ခြင်း

“သားဦး အရူး” ဆိုသည်မှာ သားဦး သို့မဟုတ် သမီးဦးများသည် အခြားကလေးများထက် အနည်းငယ် ရူးသွပ်ခြင်း၊ ပေါ့ရွှတ်ခြင်း သို့မဟုတ် ထူးဆန်းသောအပြုအမူများ ပြုလုပ်တတ်သည်ဟု ယုံကြည်ကြသည်။ ဤအဓိပ္ပာယ်သည် ရှေးရိုးအယူအဆတစ်ခုဖြစ်ပြီး ခေတ်သစ်လူအများစုက လက်မခံကြပါ။ သားဦး သို့မဟုတ် သမီးဦးများသည် အခြားကလေးများကဲ့သို့ပင် ပုံမှန်ဖြစ်နိုင်ပြီး ၎င်းတို့၏ အပြုအမူသည် မွေးဖွားမှုအစဉ်အလိုက် မဟုတ်ဘဲ အခြားအကြောင်းအရာများပေါ်တွင် မူတည်နိုင်ပါသည်။

ကိုးကားချက်များ

   "သားဦး အရူး ဆိုသကဲ့သို့ပင် ကျွန်တော်နှင့်ဆွေတို့မှာ အရူးအမူးချစ်နေရသည့်အလျောက် တစ်ဦးက ချီ၍ နမ်းလျှင် တစ်ဦးက အားကျမခံ ချီ၍ နမ်းလေသည်။ကလေးမှာ အငြိမ်နေရသည်ဟူ၍မရှိ၊ ဟိုလက်ပြောင်း သည်လက်ပြောင်းနှင့် တစ်နေ့တစ်နေ့ အချိန်ကုန်ရလေသည်။" [၁၃၃၃] ငွေတာရီ၊ ၁၃၃။ ၁၀၁။
   "သားဦး ရူးဆိုသည်မှာ မှန်သလားမသိ၊ နည်းနည်းတော့ ပေါ့ရွှတ်ရွှတ် နိုင်သည်။" [၁၃၁၄] မြဝတီ၊ ၁၊၂။ ၁၇၉။

ကိုးကား

Category:မြန်မာဆိုရိုးစကားများ